ส่อง HANA กำไร Q3 ทำนิวไฮรับไฮซีซั่น-คำสั่งซื้อ IC-PCBA แกร่ง
ส่อง HANA กำไร Q3 ทำนิวไฮรับไฮซีซั่น-คำสั่งซื้อ IC-PCBA แกร่ง
13 ก.ย. 2560

บล.ฟินันเซีย ไซรัส ระบุในบทวิเคราะห์วันนี้(13 ก.ย.) ว่า บริษัท ฮานา ไมโครอิเล็คโทรนิคส จำกัด (มหาชน) หรือ HANA คาดกำไรไตรมาส3/60 ทำจุดสูงสุดของปี เพราะเป็น High Season และคำสั่งซื้อ IC และ PCBA ที่แข็งแกร่ง โดยกำลังการผลิตยังสูงกว่า 90% และยังเติมเครื่องจักรใหม่ต่อเนื่อง เราคาดกำไรทั้งปีนี้ 2,488 ลบ. +21% เทียบช่วงเดียวกันของปีก่อน
เป็นผู้ผลิต IC ให้สมาร์ทโฟน เช่น iPhone และ Samsung ซึ่ง Apple จะเปิดตัวรุ่นใหม่ 12 ก.ย. นี้ ขณะที่ เงินบาทเริ่มอ่อนค่าจากดอลล่าร์แข็งและความเห็นของปลัดคลังที่ต้องการให้แบงก์ชาติลดดอกเบี้ย ขณะที่ PE2017 อยู่ที่ 14 เท่า ต่ำกว่าค่าเฉลี่ยที่ 17 เท่า และคาดปันผล 5.5% ต่อปี แนะนำซื้อ ราคาเป้าหมาย 53 บาท
 
 
 